Utamaduni wa Tanzania

Utamaduni wa Tanzania umeundwa na mchanganyiko wa zaidi ya makabila 120 yenye mila, lugha na desturi tofauti. Pamoja na tofauti hizo, Watanzania wamekuwa na mshikamano wa kitaifa unaojengwa juu ya matumizi ya Kiswahili kama lugha ya taifa katika mawasiliano ya kila siku na maadhimisho ya sherehe za kijamii na kidini.Otiso, Kefa M. (2013). Culture and Customs of Tanzania. ABC-CLIO. ISBN 978-0-313-08708-0. Iliwekwa mnamo 9 Julai 2025.

 Historia 
Historia ya utamaduni wa Tanzania umekuwa ukiathiriwa na mchanganyiko wa jamii zenye asili ya Kibantu, Waswahili wa pwani, na athari kutoka kwa Waarabu, Waajemi na Wazungu waliotawala sehemu ya Afrika Mashariki. Ukoloni wa Kijerumani na baadae wa Kiingereza ulichangia mabadiliko katika elimu, dini na lugha. 

Aidha, mabaki ya michoro katika miamba katika maeneo kama Tendaguru na hifadhi ya Swaga Swaga yanaonesha uwepo wa utamaduni tangu enzi za kale, huku baadhi ya michoro ikikadiriwa kuwa na zaidi ya miaka 500.Grzelczyk, Maciej (2021). "Amak'hee 4: a newly documented rock art site in the Swaga Swaga Game Reserve". Antiquity. 95 (379): 1–9. Iliwekwa mnamo 9 Julai 2025.Maier, Gerhard (2003). African Dinosaurs Unearthed: The Tendaguru Expeditions. Indiana University Press. ISBN 978-0-253-00054-5. Iliwekwa mnamo 9 Julai 2025.

Baada ya uhuru mnamo 1961, Tanzania chini ya raisi Julius Nyerere iliendeleza sera za mshikamano wa kitaifa kupitia Azimio la Arusha na harakati za Ujamaa.Pierre Englebert & Kevin C. Dunn (2013). Inside African Politics. Lynne Rienner Publishers. ISBN 978-1-58826-835-5. Iliwekwa mnamo 9 Julai 2025.

 Lugha 
Lugha rasmi ya taifa ni Kiswahili, ambayo hutumika katika shughuli za serikali, elimu, na mawasiliano ya kila siku. Kiingereza hutumika katika elimu ya juu, sheria, na biashara. Mbali na hizo, kuna zaidi ya lugha za asili 120, hasa zenye asili ya kibantu kama Kisukuma, Kinyamwezi, Kichaga, Kihaya, Kimakonde, Kinyakyusa, Kimasai, Kigogo na nyinginezo."Ethnologue report for Tanzania". Ethnologue.com. Retrieved 2012-01-28.

 Mila na Desturi 
Mila na desturi nchini Tanzania hutofautiana kati ya makabila, lakini japokuwa na kuwepo kwa utofauti wa makabila, watanzania hushirikiana katika sherehe za kijamii kama harusi na sherehe za kidini. Muziki, ngoma na sanaa ni sehemu muhimu ya urithi wa kitamaduni. Sherehe maarufu kama Ngoma za Unyago, Ngoma za Sindimba na Sauti za Busara zimekuwa zikivutia wageni wa ndani na nje ya nchi.

 Chakula 
Chakula nchini Tanzania kinategemea zaidi mazao ya kilimo kama mahindi, mpunga, mtama, mihogo na ndizi. Vyakula vikuu ni pamoja na ugali, wali, ndizi za kukaanga, na vyakula vya baharini hasa maeneo ya pwani. Supu, mishikaki, na chipsi mayai ni maarufu katika maeneo mengi ya mijini.Lyana, Manimbulu & Ally Nlooto (2014). "Culture and Food Habits in Tanzania and Democratic Republic of Congo". Journal of Human Ecology. 48: 9–21. Iliwekwa mnamo 9 Julai 2025.

 Dini 
Dini kuu nchini Tanzania ni Ukristo na Uislamu, kila moja ikiwa na wafuasi takribani nusu ya idadi ya watu. Katika maeneo ya pwani, Uislamu umekuwa ukienea tangu karne ya 9 kupitia wafanyabiashara wa Kiarabu. Imani za jadi na kitamaduni bado zinafuatwa na baadhi ya makabila hasa vijijini."Tanzania: International Religious Freedom Report 2022". United States Department of State. 2022. Iliwekwa mnamo 9 Julai 2025.

 Michezo na Burudani 
Michezo na burudani vina nafasi kubwa katika maisha ya Watanzania. Mpira wa miguu ndiyo mchezo maarufu zaidi, huku timu ya taifa ya Taifa Stars ikiwakilisha nchi katika mashindano ya kimataifa. Michezo mingine inayopendwa ni pamoja na riadha, mpira wa pete, na mbio za baiskeli."NSC". Tanzania Sports. October 2011. Retrieved 5 January 2020. Pia ina utajiri wa muziki wa kitamaduni kama ngoma za kizaramo, kigogo, kisambaa na zingine nyingi. 

Tangu miaka ya 1940, muziki wa dansi ulitawala, ukiongozwa na bendi maarufu kama Mlimani Park Orchestra na DDC Mlimani Park.

Kuanzia mwishoni mwa miaka ya 1980, muziki wa Bongo Flava uliibuka, ukiwa na mchanganyiko wa hip-hop, R&B, midundo ya kiafrika na lugha ya Kiswahili. Muziki huu umekuwa nembo ya vijana wa Tanzania na kusambaa hadi nchini zingine barani Afrika na Dunia kwa ujumla.Perullo, Alex (2007). "Here's a Little Something Local": An Early History of Hip Hop in Dar es Salaam, Tanzania, 1984–1997". In Brennan, James R. (ed.). Dar es Salaam: Histories from an Emerging African Metropolis. Mkuki na Nyota. Iliwekwa mnamo 9 Julai 2025.

Kwa sasa, miondoko kama Singeli imepata umaarufu mkubwa jijini Dar es Salaam na nchi nzima kwa ujumla, ikisifika kwa kasi ya midundo na maudhui yanayoelezea maisha ya mtaani. Sanaa ya vinyago, hasa kwa Wamakonde, inaendelea kutambulika kimataifa kutokana na umahiri wa uchongaji wa sanamu za kiroho na simulizi za maisha.Kingdon, Zachary (2002). A Host of Devils: The History and Context of the Making of Makonde Spirit Sculpture. Routledge. ISBN 978-1-136-47666-2. Iliwekwa mnamo 9 Julai 2025.

Marejeo

Jamii:Afrocrowd 2025
Jamii:Utamaduni wa Tanzania
T